Diari Oficial de la Generalitat Valenciana


Sumari del DOGV 6357, del 17-09-2010 (2010/9908)

Informació pública de la modificació del Pla General d'Ordenació Urbana relativa al traçat d'un vial al polígon del Serrallo.
-----------------------------------------------------------------------------------------------------------------------------

### Dades del document

Número de DOGV
:   6357

Data del DOGV
:   17-09-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/9908


Data del document
:   02-09-2010

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Informació pública de la modificació del Pla General d'Ordenació Urbana relativa al traçat d'un vial al polígon del Serrallo. [2010/9908]  
El Ple de l'Ajuntament de Castelló de la Plana, en sessió ordinària celebrada el dia 29 de juliol de 2010, va adoptar, entre altres, el següent acord  
«Vist l'expedient corresponent al procediment que s'està tramitant per a l'aprovació de la modificació del Pla General d'Ordenació Urbana de Castelló relativa al traçat d'un vial en el polígon del Serrallo del qual es desprén que:  
1. L'empresa Ube Chemical Europe, SAU és des de 1969 propietària d'una parcel·la en el polígon del Serrallo a la qual s'accedix a través d'un vial inclòs com a tal en el Pla General d'Ordenació Urbana, que no té la condició de solar pels canvis introduïts en l'ordenança que regula aquesta zona en març de l'any 2000.  
2. La zona on es troba situada la parcel·la propietat d'Ube Chemical Europe, SAU està classificada pel PGOU com a sòl urbà d'ús industrial per a indústria pesada, allí s'emplaça la refineria de BP Oil de Castelló. La revisió del PGOU aprovada l'1 de març de l'any 2000, va introduir en l'Ordenança ZI-2 d'aplicació al polígon del Serrallo, l'exigència de la façana mínima a via pública d'almenys 100 metres. Amb la modificació es pretén prolongar el vial que dóna front fins al mar, la qual cosa resulta lògica des del punt de vista de l'ordenació de la zona i d'aquesta manera la parcel·la propietat de Chemical Europe, SAU tindria un front de parcel·la suficient i d'acord amb les ordenances de la ZI-2.  
Tenint en compte que:  
I. L'article 37.1.e de la Llei Urbanística Valenciana diu que tindran la consideració d'ordenació detallada les determinacions que, de manera precisa i detallada, completen l'ordenació estructural per a l'àmbit territorial a què es referixen, incloent-hi entre aquestes l'assignació d'usos i tipus detallats en desenvolupament de les previstes per l'ordenació estructural. D'acord amb aquesta norma i als articles 120.1.e i següents del Reglament d'Ordenació i Gestió Territorial, la modificació que es proposa i que consistix en la prolongació d'un vial afecta determinacions d'ordenació detallada i no estructural.  
II. El planejament vigent que va ser aprovat per Resolució del conseller de Territori i Habitatge, de data 1 de març de 2000, la vigència del qual ha sigut ratificada per Resolució del conseller de Medi Ambient, Aigua, Urbanisme i Habitatge, de data 28 de gener de 2010, dictada en execució de Sentència del Tribunal Suprem de 9 de desembre de 2008 que ordenava la retroacció del procediment de revisió del Pla General de 2000.   
III. L'article 94 de la Llei Urbanística Valenciana establix que les modificacions dels plans es duran a terme pel procediment previst per a cada tipus de pla, en l'article 96 es diu que els plans especials han de tramitar-se pel mateix procediment que els plans generals i l'article 223.5 del Reglament d'Ordenació i Gestió Territorial i Urbanística Valencià preveu que les modificacions dels plans generals referides únicament a elements d'ordenació detallada es tramiten conforme al procediment previst per a l'aprovació de plans parcials.   
IV. L'article 83.2.a de la Llei Urbanística Valenciana, al qual remet el 90.2 del mateix text, preveu que l'òrgan competent de l'administració que promoga la redacció del pla, conclosa aquesta el sotmetrà a informació pública per un període mínim d'un mes anunciant-lo en el Diari Oficial de la Comunitat Valenciana i en un diari no oficial d'àmplia difusió en la localitat.  
V. L'article 123.1.i de la Llei Reguladora de les Bases de Règim Local atribuïx al Ple de l'Ajuntament l'aprovació inicial del planejament general i l'aprovació que pose fi a la tramitació municipal dels plans i la resta d'instruments d'ordenació previstos en la legislació urbanística.   
VI. Segons preveu l'article 123.2 de la Llei Reguladora de les Bases d'Administració Local, per a l'adopció d'acords que corresponga adoptar al Ple en la tramitació dels instruments de planejament general previstos en la legislació vigent, es requerirà el vot favorable de la majoria absoluta del nombre legal de membres del Ple.  
Per tot això, vistos els preceptes mencionats i els informes de l'arquitecta cap de la Secció de Desenvolupament Urbanístic i de l'assessora jurídica de Planejament i Gestió Urbanística, i el del secretari general del Ple, a proposta de la Junta de Govern Local i amb l'informe de la Comissió de Ple de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
Primer. Aprovar inicialment la modificació del Pla General d'Ordenació Urbana de Castelló relativa al traçat d'un vial en el polígon del Serrallo.  
Segon. Sotmetre a informació pública pel termini d'un mes la modificació del Pla General d'Ordenació Urbana de Castelló relativa al traçat d'un vial en el polígon del Serrallo i inserir el corresponent anunci en el Diari Oficial de la Comunitat Valenciana, en el Butlletí Oficial de la Província de Castelló, en un diari no oficial d'àmplia difusió en la localitat així com en la pàgina web municipal.»  
El que es fa públic per a general coneixement i s'advertix al mateix temps que durant el termini d'un mes les persones que estigueren interessades podran consultar l'expedient (de 09.00 a 14.00 hores, de dilluns a divendres, en les dependències de la Secció de Desenvolupament Urbanístic situades a l'avinguda Germans Bou, núm. 16) i presentar les al·legacions que creguen convenients.   
Castelló de la Plana, 2 de setembre de 2010.- L'alcalde: Alberto Fabra Part. El secretari general del Ple: Juan Jiménez Hernandis.